L'obra és una explícita al·legoria satírica de l'ascens al poder d'Adolf Hitler a l'Alemanya nazi, a qui Brecht representa en paral·lel a l'ascens d'Ui. Tots els personatges i grups de l'obra, tenen contraparts directes en la història d'aquesta època, amb Ui representant a Hitler, la seva mà dreta Ernesto Roma representant Ernst Röhm, Emanuele Giri representant Hermann Göring, el trust de la coliflor representant als terratinents prussians, la destinació de la ciutat de Cicero sent equivalent a l'annexió d'Àustria, i així successivament. Així mateix, cada succés en l'obra està basat en un fet real, com per exemple l'incendi en el magatzem representant el incendi del Reichstag o l'escàndol del préstec per al moll satiritzant el Osthilfeskandal (escàndol relacionat amb la malversació de fons lliurats pel govern alemany per a ajudar econòmicament a estats de Prússia Oriental).